《即事》
宋代·李流谦

清江与我共天涯，若到沧溟始是家。
晓渡换舟惊宿雁，暮林系马散栖鸦。
山童老木才余骨，潮落寒汀半露沙，
只恐行人不著眼，一川秋色在芦花。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。